kardosdrur/scandi-wiki huggingface dataset:
Paul Wolfowitz

Paul Dundes Wolfowitz (født 22. december 1943) er en amerikansk akademiker og politiker. 

I sin egenskab af viceforsvarsminister (2001-05) regnes Wolfowitz for at være en af hovedarkitekterne af Irak-krigen og Bush-administrationens ambitiøse udenrigspolitiske doktrin kendt som Bush-doktrinen. Efter 2 år som chef for Verdensbanken (2005-07) arbejder han nu for American Enterprise Institution (AEI).

Baggrund og karriere 
Han blev født i Brooklyn ind i en polsk/jødisk immigrantfamilie som det andet barn af den fra Warszawa stammende Jacob "Jack" Wolfowitzj (1910–1981) og Lillian Dundes , og voksede op i universitetsbyen Ithaca, New York, hvor hans far var professor i statistisk teori på Cornell University. Jacob Wolfowitz kæmpede på den tid for de sovjetiske jøders kår og var en stærk supporter af Israel og tillige medlem af AIPAC, American Israel Public Affairs Committee. Under kraftig påvirkning fra faderen blev Paul Wolfowitz iflg. Eric Smitt fra at være "en lavmælt tidligere matematikeraspirerendetil-politiker vendt til politiker"...hvis verdensanskuelse...var præget af familiehistorie og den akademiske verden og ikke af Vietnams jungler eller Kongressens korridorer...Hans far slap ud af Polen efter Første Verdenskrig. Resten af faderens familie forsvandt i Holocaust." 

Et sådant familiedrama førte til, observerer David Dudley, at Jack Wolfowitz "levede i en verden hjemsøgt af grusomheder" og det har haft den største indflydelse på sønnens personlige og intellektuelle udvikling. Ifølge Peter J.Boyer hørte Wolfowitz meget lidt om livet i Warszawa eller sine forsvundne familimedlemmers skæbne fra sin far. " Han hadede at tale om sin barndom", sagde Wolfowitz. Som barn slugte Wolfowitz bøger om Holocaust og Hiroshima – hvad han kalder 'polar horrors' – 'sikkert også for mange'. Mere specifikt har Wolfowitz siden overfor Eric Schmitt udtalt sig om den betydning, som Holocaust har haft for hans verdensanksuelse:

 Opholder sig som 14-årig 1 år i Israel, mens faderen er gæsteprofessor ved Israel Institute of Technology i Haifa. Hans ældre søster, Laura,  biolog, emigrerer senere til Israel og gifter sig med en israeler.

 Gift med Clare Selgin Wolfowitz (1968-01) (separeret). Børn: Sara, David og Rachel.

Retrætepost i Verdensbanken 
I 2005 blev han udnævnt til posten som chef for Verdensbanken, hvilket er blevet kritiseret af ledere overalt. I en tale ved the U.N. Economic and Social Council, inden udnævnelsen var endeligt afklaret, udtalte økonomen Jeffrey Sachs, at det var tide at få andre kandidater med erfaring inden for u-landshjælp på banen.

I april 2007 blev han af medier og medlemslande udsat for stærk kritik for sin embedsførelse, da det kom frem, at han havde medvirket til, at hans kæreste, Shaha Riza, kommunikationsmedarbejder i Verdensbanken, fik en usædvanligt stor lønforhøjelse i forbindelse med, at hun midlertidigt blev forflyttet til Udenrigsministeriet.

17. maj 2007 meddelte han, at han ville træde tilbage fra sin post i Verdensbanken 30. juni.

Noter

Eksterne henvisninger 

 "EU giver Wolfowitz sin støtte", artikel fra Politiken 
 Biografi (på engelsk)

Ministre fra USA
Nowy Sącz

Nowy Sącz er en polsk by i voivodskabet Małopolskie.

 beliggenhed: 49°37' N 20°42' E
 befolkning : 85 700 (2001)
 areal: 57 km²
 telefonkode: (+48) 18

Eksterne links 
 Królewskie Wolne Miasto Nowy Sacz  engelsk

Byer i Polen
Województwo lubelskie

Województwo lubelskie () er en administrativ enhed i det østlige Polen, et af de 16 voivodskaber, der blev skabt, efter den administrative reform i 1999. Voivodskabets hovedstad er Lublin. Voivodskabet Lublin har et areal på 25.155 km2 og 2.108.270 indbyggere(31.12.2019), befolkningstætheden er på 83,9 personer pr km2.

Voivodskabet Lublin grænser op til voivodskabet Nedrekarpater mod syd, voivodskabet Święty Krzyż mod sydvest, voivodskabet Masovien mod vest og nord, voivodskabet Podlasie mod nord og Hviderusland og Ukraine mod øst.

Lublin voivodskab var en del af tre historiske regioner i Polen: den vestlige del af voivodskabet, med Lublin by, var en del af Lillepolen, de østlige dele lå i Røderusland og de nordøstlige områder lå i Polesien.

Før 2. verdenskrig boede omkring 300.000 jøder i Lublin-regionen, hvor koncentrationslejrene Majdanek, Belzec og Sobibor samt flere arbejdslejre (Trawniki, Poniatowa, Budzyn, Puławy, Zamość, Biała Podlaska, Lindenstraße 7, Flugplatz og Sportplatz) lå.

Administrativ inddeling 
Lublin voivodskab er inddelt 24 distrikter (powiat): 4 bydistrikter og 20 landdistrikter. Disse er underopdelt i 213 gmina.

Byer i voivodskabet 
I voivodskabet Lublin er der 42 byer, listet herunder efter indbyggertal pr. 31. december 2006:

Landsbyer i voivodskabet Lublin 
 Kurów (ved Puławy)
 Janowiec
 Końskowola

Galleri

Kilder

Eksterne henvisninger 

 Voivodeskabets officielle hjemmeside 

Lubelskie, Wojewodztwo
Tara

Tara har flere betydninger:

 Tara (pigenavn) – et pigenavn
 Tara (buddhisme) – en kvindelig buddha i Tibetansk buddhisme
 Tara (devi) – hinduistisk gudinde
 Tara (wrestler) – amerikansk wrestler Lisa Marie Varons ringnavn

 Stednavne
 Tara, Irtysj – en flod i Novosibirsk og Omsk oblast i Rusland
 Tara, Rusland – en by i Omsk oblast i Rusland
 Hill of Tara - irsk arkæologisk kompleks
 Tara (flod i Montenegro) – længste flod i Montenegro

Se også
 Brutto, netto og tara – tara (forkortet t) er vægten af emballagen
 Borte med blæsten – hvor Tara er navnet på en gård
Województwo kujawsko-pomorskie

Województwo kujawsko-pomorskie () er en administrativ enhed af det centralt-nordlige Polen, et af de 16 voivodskaber, der blev skabt efter den administrative reform i 1999. Den regionale hovedstad er delt mellem to byer: Bydgoszcz og Toruń. Bydgoszcz er sæde for den centralt udpegede vojvod (,  mens Toruń er sæde for den valgte (sejmik) (. Voivodskabet har et areal på 17.969 km2 og 2.066.136 indbyggere(2006), befolkningstætheden er på 115 personer pr km2.

Voivodskabet kujavien-pommern grænser op til voivodskabet Pommern mod nord, voivodskabet Ermland-Masurien mod nordøst, voivodskabet Masovien mod øst, voivodskabet Łódźsk mod syd og voivodskabet Storpolen mod syd og vest.

Kilder

Eksterne henvisninger 

 Voivodskabet officielle hjemmeside 
 Officiel turisthjemmeside for voivodskabet Kujavien-Pommern  

Kujawsko-pomorskie, Wojewodztwo
Explorer

Explorer er flertydigt.

 Explorer (Windows) – et essentielt browserprogram i Microsoft Windows.
 Explorer (guitar) – et specielt design til guitarer.
 Explorerprogrammet – USA's første forsøg på at opsende satellitter.
Jeff Hanneman

Jeffrey John "Jeff" Hanneman (31. januar 1964 i Oakland, Californien - 2. maj 2013 i Californien) var amerikansk guitarist i bandet Slayer. Hanneman voksede op i Los Angeles i en familie af krigsveteraner, hvilket førte til hans fascination af krig. Da han var hos en ven i 1981 mødte Hanneman Kerry King, som prøvede at blive guitarist i et band. De to begyndte at spille Iron Maiden og Judas Priest sange, og besluttede sig for at danne deres eget band. Hanneman dør 2 maj 2013 efter længere tids sygdom, dødsårsagen er alkoholrelateret leversvigt.

Hanneman bruger bl.a. ESP guitarer.

Diskografi 

 1983: Show No Mercy
 1984: Haunting the Chapel
 1985: Hell Awaits
 1986: Reign in Blood
 1988: South of Heaven
 1990: Seasons in the Abyss
 1994: Divine Intervention
 1996: Undisputed Attitude
 1998: Diabolus in Musica
 2001: God Hates Us All
 2006: Christ Illusion
 2009: World Painted Blood
 2015: Repentless (writing credit "Piano Wire")

Kilder

Eksterne henvisninger 

Guitarister fra USA
Slayer
Personer fra Californien
Life (flertydig)

LIFE og Life kan have følgende betydninger:

Musik, film og medier

Tidsskrifter mm 
 LIFE – et amerikansk magasin

Musik 
 Life (plademærke) - et label under pladeselskabet Sonet
 Life Records - Et malaysisk pladeselskab
 Life (band) - et britisk band
 Life (Dope-album) – et album af det amerikanske band Dope
 Life (KRS-One-album) - et album af KRS-One
 Life (Sizzla-album) - et album af Sizzla
 Life (Sly and the Family Stone-album) - et album af Sly and the Family Stone
 Life (Thin Lizzy-album) - et album af Thin Lizzy
 Life (Neil Young-album) - et album af Neil Young & Crazy Horse
 Life (Tose Proeski-sang) - en sang fremført af makedoniens Tose Proeski ved ESC 2004
 Life (Elvis-sang) - en sang fremført af Elvis Presley

Film og tv 
 Life (amerikansk tv-serie) - en amerikansk tv-serie fra 2007-09
 Life (film fra 1920), en amerikansk stumfilm
 Life (film fra 1999) – en amerikansk komediefilm med bl.a. Eddie Murphy
 Life (film fra 2017) - en amerikansk science-fiction horror film

Andet 
 LIFE – den daglige betegnelse og forkortelse for Det Biovidenskabelige Fakultet for Fødevarer, Veterinærmedicin og Naturressourcer ved Københavns Universitet
 LIFE+ – EU's støtteprogram for natur og miljø.
 Life and Work – en økumenisk bevægelse i 1920'erne med den svenske ærkebiskop Nathan Söderblom som drivkraft
 Life (Racingteam) - et racingteam
 LIFE (Læringscentret) - naturfagslæringscenter, udarbejdet og finansieret af Novo Nordisk Fonden
Montgomery Burns

Charles "Monty" Montgomery Burns er en fiktiv person der eksisterer i Simpsons-universet. Han er den rigeste mand i Springfield og ejer blandt andet atomkraftværket, hvor Homer Simpson arbejder. Burns er meget gammel og for det meste ond. Han er dog så svag, at han ikke ville kunne klare sig uden hjælp fra sin hjælper Waylon J. Smithers. Og han kan aldrig huske Homers navn (med undtagelse af den gang Maggie Simpson skød ham, og da Homer skiftede navn til Max Power). Han bruges ofte til at opsætte problemstillingerne som enkelte afsnit er baseret på. Han er Springfields ældste beboer og hver uge får han en foryngelsessprøjte så efter behandlingen ligner han en alien fra tv-serien X-Files. Det gav også problemer engang da Homer Simpson troede, at det var en ægte alien så hele byen stimlede sammen for at se begivenheden. Han var i hæren som pilot, og har også stjålet en billion-seddel fra regeringen, som dog bliver stjålet af Cubas præsident.

Han bliver til tider også ringet op af sin meget gamle mor som utroligt nok er over 123 år gammel, mens mr. Burns er 104. Han kan dog ikke døje hende og får altid Smithers til at finde på en undskyldning for at han ikke tager telefonen. Burns er næsten helt radioaktiv, efter at have arbejdet så mange år på atomkraftværket. Hans blodtype er 00-negativ. Mange af dyrene på kraftværket er radioaktive, så de er næsten overnaturlige: Bl.a. fisk med tre øjne og flyvende aber.
 
Han er medlem af et selskab, der hedder The Evil Company, og var engang ved at blive gift med Marges mor Jacqueline Bouvier.

Harry Shearer lægger stemme til Burns. Første sæson var det Christopher Collins.

Eksterne henvisninger 

Figurer i The Simpsons
Kvadratur

Kvadratur (lat. quadrātūra "at gøre noget firkantet") kaldes den proces, hvorved en geometrisk figur eller flade omdannes til et kvadrat med samme areal. Oftest anvendt i sammenhængen cirklens kvadratur – et udtryk, der tillige bruges om en opgave, der anses for umulig at løse.

Geometri
Bilagstegn

Bilagstegn. Et symbol i brev som angiver, der er vedlagt bilag. Skrives ofte som ./. i venstre margin

Eksempel:

./. Vi vedlægger bilag, hvor du kan læse mere om det.

Man kunne fx også skrive 3/. eller ./3 , som betyder, at der var vedlagt 3 bilag.

På computeren er det i dag besværligt at få placeret dette tegn, hvorfor man ofte i stedet blot skriver "bilag" i teksten.

Tegnet, eller symbolet, ./. er en såkaldt pisk. Det har sin oprindelse i tegnet .|. der siden 1600-tallet betød division. I medicinske sammenhænge kan dette tegn også betyde, at en patient har haft afføring (!)

Indenfor handelen kan tegnet ./. (eller som vi kender det i Danmark ÷) også betyde minus eller 'med fradrag af'.

Tegnet har et vist slægtskab med :|: som indenfor musikken betyder 'gentagelse'.

I unicode findes tegnet ⁒ som U+2052 Commercial minus sign, som kan oversættes til kommercielt minustegn.

Eksterne henvisninger 

 Ljungman, Carl G, Dictionary of Symbols, W.W. Norton & Company, 1974/ 1991
 Syddansk Universitetsbibliotek, Odense

Typografi
Koronis

Koronis er en græsk mytologisk figur.

Koronis var datter af Phlegyas, Thessaloniens konge. Hun var gift med Apollon og havde med ham barnet til Æskulap (eller Asklepios). Allerede inden hun fødte Æskulap, var hun Apollon utro. En hvid krage informerede Apollon om hendes utroskab med den dødelige Ichys, og han blev først så vred at han forvandlede fuglens fjer til sorte, og derefter dræbte han Koronis (det siges også det var Artemis). Mens hun blev brændt på sit ligbål, nåede Apollon og redde sin søn ud af Koronis' brændende lig.

Eksterne links 

Græsk mytologi
Åbyhøj

Åbyhøj er en bydel vest for Aarhus C med 13.376 indbyggere pr. 1. oktober 2018 og med postnummeret 8230. Åbyhøjs navn bunder i at den nyere del af området ligger op til 60 meter højere end den oprindelige bebyggelse Aaby (også kaldet Gammel Åby). Åbyhøj med dens villaer blev dannet i 1870-80'erne omkring Silkeborgvej, som var blevet anlagt i 1854. Rigtigt gang i byggeriet kom der, da grosserer Homann i 1898 udstykkede sine jorder "Aabyhøj" (i dag Bakke Allé 1).

Det varede længe, inden den nye bydel fik et navn. Man kaldte den i lang tid for Valby, ligesom Valby Bakke ved København. Men den 25. september 1902 besluttede sognerådet sig for navnet Aabyhøj.

Gadenavne 
Gadenavne fik man først i Åbyhøj fra 1905, og Enggårdsvej var det første. Dog har man omtalt Tousvej siden 1889.

Digterkvarteret 
I bydelen har man navngivet en del af vejene efter digtere, blandt andet Ludvig Feilbergs Vej, Chr. Winthers Vej, Johannes Ewalds Vej, J.L. Heibergs Vej, Ludvig Holbergs Vej, H.C. Andersens Vej, Oehlenschlægers Vej, B.S. Ingemanns Vej, Jeppe Aakjærs Vej og St. Blichers Vej.

Johannes Ewalds Vej kaldes i daglig tale blot Ewaldsvej, hvad der på et tidspunkt førte til at kommunen opsatte et forkert vejnavneskilt, således at der i den ene ende af vejen stod Johs. Ewalds Vej og i den anden ende af vejen stod Carl Ewalds Vej.

Nordisk mytologi 
I den sydøstlige del af Åbyhøj, har mange af gaderne navne fra den nordiske mytologi, såsom Thorsvej, Lokesvej, og Heimdalsvej. Den navngivning er videreført i det nye boligkvarter Åbyen med nye gader som Bifrostgade og Sigynsvej. Åbyen er under opførelse på grunden hvor den tidligere fragtmandscentral lå ved Søren Frichs Vej, tæt på E45.

Kultur i Åbyhøj 
Åbyhøj er en bydel med mange aktive borgere, f.eks. gik en stor gruppe sammen om at redde Åby Bibliotek fra lukning i 2004. Kulturforeningen Åby Bibliotek's Venner eksisterer stadig og skaber forskellige kulturarrangementer hen over året. I 2008 blev det tidligere gasværk på Thorsvej midlertidigt indtaget under projektnavnet GAS8230. Det endagsarrangement der kom på benene, var en stor succes med over 1000 gæster. Siden 2004 har Åbyhøj'sk Kultur Oprustning skabt en række forskellige arrangementer, alle med borgernes interesser og ressourcer som drivkraft.
 
Der kommer flere kendte musikere fra Åbyhøj, som har et aktivt musikliv. Rapperen Marc Johnson, trommeslageren og rapperen Ralle Malone, rapgruppen Mirakl Crew(MIKKLeR), sangerinderne Anne Linnet og Tina Dickow, guitaristen Mika Vandborg, Tv-2-sanger og sangskriver Steffen Brandt og bassisten Jens Jefsen kommer alle fra eller bor i Åbyhøj.

Forfatteren Ole Henrik Laub er vokset op i Åbyhøj med bopæl på Silkeborgvej.

I 2016 blev kvarterets gamle elværk renoveret og omdannet til et nyt kultur- og medborgerhus med navnet Elværket Åbyhøj.

Se også 
 Åby Sogn
 Åbyhøj Torv
 Åbyhøj Kirke

Galleri

Eksterne henvisninger 

 Åbyhøj'sk Kultur Oprustning's hjemmeside
 Vejrstation i Åbyhøj  Se vejret "live"
 Lundskovs netsted om Tousvejs historie
 H/F Enghave Kolonihaveforening i Åbyhøj
 Åby Sogns Hjemmeside
 Aaby-Aabyhøj Lokalhistoriske Forening

Noter 

Bydele i Aarhus
HMS Elephant

HMS Elephant var Nelsons flagskib under Slaget på Reden. Det var her, han satte kikkerten for det blinde øje, da hans foresatte, admiral Hyde Parker, med signalflag beordrede kampen indstillet. 

Linjeskibe fra Storbritannien
Englands historie
Søren Hjorth Nielsen

Søren Hjorth Nielsen (2. august 1901 – 7. juli 1983) var dansk maler og grafiker. Han blev født i Svostrup. Uddannet på teknisk skole 1920-21 og på Kunstakademiet 1921-26 under Ejnar Nielsen og Aksel Jørgensen.

I 1940 modtog han Eckersberg Medaillen, Thorvaldsen Medaillen blev han tildelt i 1972. Han var professor ved Det Kongelige Danske Kunstakademi 1957-71

Se også 
 Søren Hjorth Nielsen (dokumentarfilm), en portrætfilm om Søren Hjorth Nielsen

Eksterne henvisninger 
 
 

Malere fra Danmark
Modtagere af Eckersberg Medaillen
Danskere i 1900-tallet
Riddere af 1. grad af Dannebrog
Ansatte ved Det Kongelige Danske Kunstakademi
Personer i Kraks Blå Bog (afdøde)
Personer i Dansk Biografisk Leksikon
Modtagere af Thorvaldsen Medaillen
Carlos Chavez

Carlos Antonio de Padua Chávez y Ramírez (født 13. juni 1899 i Calzada de Tacuba, Mexico - død 2. august 1978 i Mexico City, Mexico) var en mexicansk komponist og dirigent. Hans musik som bl.a. omfatter 7 symfonier, operaer, koncertmusik, orkestermusik – og kammermusik bærer ofte præg af indflydelse fra europæisk ekspressionisme, men dens forankring i indiansk musik, og især dens stræben efter dennes enkelhed, er tydelig. Han hører til de mest betydningsfulde komponister fra Sydamerika.

Udvalgte kompositioner 

 Symfoni nr. 0 (1915) - for orkester
 Symfoni nr. 1 (Symfoni "Antigone") (1933) - for orkester
 Symfoni nr. 2 (Symfoni "Indien") (1936) - for orkester
 Symfoni nr. 3 (1951) - for orkester
 Symfoni nr. 4 (Symfoni "Romantisk") (1953) - for orkester
 Symfoni nr. 5 (1953) - for strygeorkester
 Symfoni nr. 6 (1961) - for orkester 
 Koncert (1937) - for for 4 horn og orkester
 Klaverkoncert (1942) - for klaver og orkester
 "Den nye ild" (1928) - ballet
 Violinkoncert  (1952) - for violin og orkester
 "De besøgende" (1957) - opera
 "Landskab" (1930) - for klaver
 "Enhed" (1930) - for klaver

Eksterne henvisninger 

 Om Carlos Chavez på musicweb-international.com 

Komponister fra Mexico
Eric Coates

Eric Coates (født 27. august 1886 i Hucknall, død 21. december 1957 i Chichester) var en engelsk komponist og dirigent. Efter en kort, men omfattende, karriere som bratschist over det meste af den vestlige verden helligede han sig direktion og komposition fra 1919. Han skrev filmmusik og underholdningsmusik, bl.a. et mindre antal orkesterværker, oftest i form af suiter, han skrev også over 100 sange.

Eksterne henvisninger 
 
 

Komponister fra England
Filmkomponister
Bratschister
Dirigenter fra Storbritannien
George Crumb

George Crumb (født 24. oktober 1929, død den 6. februar 2022) var en amerikansk klassisk komponist.

George Crumb modtog flere internationale æresbevisninger og priser, herunder Pulitzerprisen i 1968, for kompositionen "Echoes Time and the River". Har skrev en del scenemusik og elektroniske værker.

Kilder/henvisninger 
 Officiel hjemmeside

Komponister fra USA
Klassiske komponister fra det 20. århundrede
Luigi Dallapiccola

Luigi Dallapiccola (født 3. februar 1904, død 19. februar 1975) var en italiensk komponist. 

Han var den første italienske komponist der komponerede ved hjælp af tolvtoneteknik, og han regnes for en af de betydeligste dodekafonister omkring 2. verdenskrig. 

Hans musik viser stærk indflydelse fra Berg og Webern.

Eksterne henvisninger 

Komponister fra Italien
Edison Denisov

Edison Vasiljevitj Denisov (født ,  den 6. april 1929 i Tomsk, Sibirske kraj (nu Tomsk oblast), Sovjetunionen, død 24. november 1996 i Paris, Frankrig) var en sovjetisk komponist og pianist.

Denisov komponerede værker, hvor tolvtoneteknikken er fremherskende bl.a. kantaten Solntse inkov (Inkaernes sol) og fem symfonier.

Filmmusik 
Denisov skrev filmmusik til en lang række sovjetiske film herunder til:

 Lebedev protiv Lebedeva
 Silnyje dukhom
 Alenkij tsvetotjek
 Bezymjannaja zvezda
 Idealnyj muzj
 Dvazjdy rozjdjonnyj
 Piry Valtasara, ili Notj so Stalinym

Eksterne henvisninger 

Personer fra Tomsk
Komponister fra Sovjetunionen
Komponister fra Rusland
Eem-mellemistiden

Eem-mellemistiden, Eem-varmeperioden (Sangamon-mellemistiden i Nordamerika, Ipswich-mellemistiden i Storbritannien, Riss-Würm-mellemistiden i Alperne) indledte den senpleistocæne subepoke for ca. 131.000 år siden og bestod af en varmeperiode på ca. 3.000-4.000 år – efterfulgt af en hurtig afkøling og derefter en gradvis afkøling, som gik over i næste istid – Weichsel-istiden.

I den varmeste periode på 3.000-4.000 år groede der hassel og egetræer helt op til Oulu i Finland. Havoverfladen var højere end nu, hvilket indikerer større afisning af Jorden. Indlandsisen på Grønland var ikke helt bortsmeltet, men fyldte sandsynligvis kun halvdelen af, hvad den gør i dag.
 
Skandinavien var en ø, og det nuværende Sjælland var dækket af vand pga. den højere vandstand.

Desuden kender man fra denne mellemistid de første spor af menneskelig aktivitet højere oppe i Danmark. Ved Hollerup i Gudenåens brinker er der fundet marvspaltede dådyrknogler, men det kan kun have været neandertalere. Vores direkte forfædre i form af moderne Homo sapiens var (ved at være) udviklet i Afrika, men var endnu ikke indvandret til Europa. Neandertalerne havde derimod på dette tidspunkt været i Europa i mere end 100.000 år og forsvandt først tæt på slutningen af den efterfølgende Weichsel-istid.

Vegetation 

I hele Eem var klimaet varmere og fugtigere end i dag. Den klimatiske udvikling indenfor Eem afspejler sig i 7 pollenzoner, som er kendt fra Nordtyskland, men også afspejlet i Danmark.
 I starten af Eem indvandrede birk (1. zone) og siden også fyr (2. zone). Det var pionerplanter, der koloniserede landet fra refugier i Sydeuropa. Meget tyder på, at klimaet mildnedes hurtigere, end planterne kunne nå at kolonisere landet. Herefter en 3. zone karakteriseret af eg. I alle 3 perioder var der tale om lysåben skov.
 Midt i Eem mellem istiden var skoven tæt og mørk, og dominerede det meste af landet. Eg, hassel og siden gran og avnbøg var dominerende
 Sidst i Eem blev klimaet igen koldere. Gran blev dominerende og siden fyr, og skoven var igen lysåben.
Dyrelivet tyder på, at i visse områder forblev skoven lysåben igennem hele perioden.

Dyreliv 

I modsætning til den senere varmeperiode Atlantisk tid var skoven generelt mere åben, hvilket favoriserede et andet dyreliv. Samtidig var mere af den pleistocæne megafauna fortsat til stede i Europa, hvorfor der både optræder elefanter og næsehorn, der var uddøde i atlantisk tid. Steppebison og dådyr hørte til i den åbne skov, mens kronhjort foretrak den tætte skov.

Fundne fossiler i Danmark 
 Bison priscus, Steppebison
 Dama dama, Dådyr
 Dicerorhinus kirchbergensis, Skovnæsehorn
 Elephas namadicus, Skovelefant, Skjold ved Horsens
 Megaloceros giganteus, Kæmpehjort
 Cervus elaphus, Kronhjort

Kilder/referencer

Eksterne henvisninger 

 De seneste 150.000 år i Danmark, Geoviden 2, 2005 
 historie-online.dk: De allerførste danskere  Citat: "...Knoglerne, der er ca. 125.000 år gamle, er slået i stykker på en måde, så jægerne kunne få fat på marven..."
 Video: Fakta om den sidste mellemistid. Svend Funder 

Tidsnavigation:

Istider og mellemistider
Arkæologiske perioder
Pleistocæn
Marcel Dupré

Marcel Dupré (født 3. maj 1886, død 30. maj 1971) var en fransk komponist, organist og pianist.

Dupré foretog flere turnéer, hvor han over ti aftener spillede samtlige J.S. Bachs orgelværker udenad.

Hans egne orgelværker viser en suveræn beherskelse af alle klassiske former. Stilen er storslået, symfonisk og lejlighedsvis ekstravagant og skeler ikke meget til liturgisk tradition og funktion. Han er formentlig 1900-tallets mest indflydelsesrige orgellærer.

Udvalgte værker  

 Symfoni i G-mol (1927) - for orgel og orkester
 "Symfonisk passion" (1924) - for orgel og klaver
 Orgelkoncert (1934) - for orgel og orkester
 "Orientalsk" (1916) - for orkester

Eksterne henvisninger 

Organister fra Frankrig
Orgelkomponister
Komponister fra Frankrig